Hermann Baumann
Store norske leksikon,Kunst og estetikk,Musikk,Klassisk musikk,Internasjonale klassiske instrumentalister
Hermann Baumann er en tysk valthornist som er kjent som en virtuos tekniker med smidig og fyldig tone.
Fra 1961 til 1967 var Baumann førstehornist ved Süddeutscher Rundfunks symfoniorkester, Stuttgart. Etter at han vant ARD-konkurransen i München i 1964, fulgte en internasjonal solistkarriere inklusive verdensomspennende turneer og tallrike innspillinger.Samtidig begynte han å beskjeftige seg med naturhornet. Hans samarbeid med Nikolaus Harnoncourt og Concentus Musicus Wien førte til en innspilling av Wolfgang Amadeus Mozarts hornkonserter på naturhorn i 1974 som hadde stor betydning for instrumentets renessanse.Baumann var – med et avbrekk på tre år da han underviste i Stuttgart – professor ved musikkonservatoriet i Essen fra 1969 til 1995. Der studerte også flere norske hornister med ham. Les mer i Store norske leksikon valthorn Musikk i Tyskland Eksterne lenker Hermann Baumanns hjemmeside